รัฐบาลไทย-ข่าวทำเนียบรัฐบาล-ปลัดมหาดไทย เผยการทำงานของชุด ชรบ. กลไกสำคัญในการรักษาความปลอดภัยในพื้นที่ ย้ำพี่น้องประชาชนเป็นส่วนหนึ่งในการรักษาความสงบเรียบร้อยในพื้นที่ หากพบเห็นสิ่งใดที่เป็นอันตราย แจ้ง..
วันพฤหัสบดีที่ 4 สิงหาคม 2565
ปลัดมหาดไทย เผยการทํางานของชุด ชรบ. กลไกสําคัญในการรักษาความปลอดภัยในพื้นที่ ย้ําพี่น้องประชาชนเป็นส่วนหนึ่งในการรักษาความสงบเรียบร้อยในพื้นที่ หากพบเห็นสิ่งใดที่เป็นอันตราย แจ้ง..
ปลัดฯ มหาดไทย เผยการทํางานของชุด ชรบ. กลไกสําคัญในการรักษาความปลอดภัยในพื้นที่ ย้ําพี่น้องประชาชนเป็นส่วนหนึ่งในการรักษาความสงบเรียบร้อยในพื้นที่ หากพบเห็นสิ่งใดที่เป็นอันตราย แจ้งสายด่วนศูนย์ดํารงธรรม 1567 ตลอด 24 ชั่วโมง
วันนี้ (4 สิงหาคม 2565) เวลา 08.30 น. ที่กระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทยเปิดเผยถึงกรณี ภารกิจการบําบัดทุกข์ บํารุงสุข ของกระทรวงมหาดไทย โดยหนึ่งในภารกิจที่สําคัญคือ ภารกิจในการรักษาความปลอดภัยในพื้นที่ ซึ่งจะต้องอาศัยการทํางานร่วมกันระหว่างส่วนราชการกับภาคีเครือข่ายในพื้นที่
.
นายสุทธิพงษ์ จุลเจริญ ปลัดกระทรวงมหาดไทย กล่าวว่า การทํางานของกระทรวงมหาดไทย ได้นําหลักการ กลไก 3 5 7 มาใช้ พื้นที่ 3 ระดับ ได้แก่ ระดับชุมชน/หมู่บ้าน ระดับจังหวัด และระดับประเทศ 5 กลไก ได้แก่ การประสานงานภาคีเครือข่าย การบูรณาการแผนงานและยุทธศาสตร์ การติดตามหนุนเสริมและประเมินผล การจัดการความรู้ และการสื่อสารสังคม 7 ภาคีเครือข่าย ได้แก่ ภาครัฐ ภาควิชาการ ภาคศาสนา ภาคประชาชน ภาคเอกชน ภาคประชาสังคม และภาคสื่อสารมวลชน สําหรับภารกิจในการรักษาความปลอดภัยในพื้นที่ ที่อําเภอเมืองภูเก็ต จังหวัดภูเก็ต นายสุวิทย์ สุริยะวงค์ นายอําเภอเมืองภูเก็ต ได้มอบหมายให้ นายฐิติชัย เสียมเหล็ก ปลัดอําเภอประจําตําบลรัษฎา ร่วมกับนายชาญชัย ตัณฑวชิระพันธ์ กํานันตําบลรัษฎา นายวิชิต รอดแก้ว ผู้ใหญ่บ้าน พร้อมผู้ช่วยผู้ใหญ่บ้าน และชุดรักษาความปลอดภัยหมู่บ้าน (ชรบ.) จํานวน 4 นาย จัดตั้งด่านชุมชน ออกตรวจตราดูแลความสงบเรียบร้อย และเฝ้าระวังภัยต่าง ๆ ในพื้นที่ พร้อมตักเตือนบุคคลที่มีพฤติกรรมเสี่ยงที่อาจก่อให้เกิดภัย ทั้งร้านค้า ร้านสะดวกซื้อ ตลอดจนพื้นที่พักอาศัยในชุมชนหมู่บ้าน ในช่วงเวลากลางคืน เพื่อป้องกันเหตุร้าย และสร้างความอุ่นใจให้กับพี่น้องประชาชน
.
“จากกรณีดังกล่าว ภารกิจในการรักษาความปลอดภัยในพื้นที่ ไม่ได้เกิดขึ้นเฉพาะพื้นที่ อําเภอเมืองภูเก็ต เพียงพื้นที่เดียว แต่การทํางานของคนมหาดไทยในลักษณะต่างเกิดขึ้นทุกพื้นที่ทั่วประเทศ เรื่องราวดี ๆ ต่าง ๆ เหล่านี้ ล้วนแต่เป็นภารกิจบําบัดทุกข์ บํารุงสุขของกระทรวงมหาดไทย ที่ทําให้พี่น้องประชาชนทุกคนได้มีความอุ่นใจในเวลากลางคืน ไม่ต้องเป็นกังวลว่าจะมีเหตุด่วนเหตุร้ายเพราะมีภาคราชการที่คอยทําหน้าที่ใส่ใจทุกข์สุขของประชาชน” นายสุทธิพงษ์ฯ กล่าว
.
นายสุทธิพงษ์ จุลเจริญ ปลัดกระทรวงมหาดไทย ได้กล่าวเพิ่มเติมว่า อีกหนึ่งภาคประชาสังคมที่เป็นกําลังหลักของกระทรวงมหาดไทย คือ ชุดรักษาความปลอดภัยหมู่บ้าน หรือ ชรบ. ซึ่งหมายถึง ประชาชนในพื้นที่ที่ผ่านการฝึกอบรมตามหลักสูตร ชรบ. และได้รับการแต่งตั้งจากนายอําเภอให้มีหน้าที่ในการรักษาความปลอดภัยของหมู่บ้าน และมีหน้าที่ในการช่วยเหลือเจ้าพนักงานฝ่ายปกครอง ตามกฎหมายว่าด้วยลักษณะการปกครองท้องที่ อาทิ การอยู่เวรรักษาความสงบเรียบร้อยในหมู่บ้าน การตรวจตระเวนรักษาความสงบเรียบร้อย การสืบหาข่าว การเฝ้าระวังสถานการณ์สําคัญ รายงานการเกิดเหตุ หรือภัยต่าง ๆ การป้องกันและปราบปรามการกระทําความผิดทางอาญา การจับกุมผู้กระทําความผิด ตาม ประมวลกฎหมายวิธีพิจารณาคดีทางอาญา การป้องกันและบรรเทาสาธารภัย และหน้าที่อื่น ๆ ตามที่ได้รับการมอบหมายทั้งนี้ หากพี่น้องประชาชนพบเห็นสิ่งใดที่เป็นอันตราย หรือต้องการขอความช่วยเหลือในทุกเรื่อง สามารถโทรฯ สายด่วนศูนย์ดํารงธรรม 1567 ตลอด 24 ชั่วโมง เพื่อผู้ว่าราชการจังหวัด นายอําเภอ ข้าราชการ เจ้าหน้าที่ จิตอาสา และอาสาสมัคร เข้าให้ความช่วยเหลืออย่างทันท่วงที